**קבלת שבת "ניגונים" קיבוץ נען**

**"** **וְקוֹלוֹ כְּמוֹ קוֹל שֶׁל הַלֵּב " (החליל/ לאה גולדברג), דוד זהבי)**

ירדה השבת/ יהושוע רבינוב, דוד זהבי

יָרְדָה הַשַּׁבָּת אֶל בִּקְעַת גִּנּוֹסָר,
וְנִיחוֹחַ עַתִּיק בְּשׁוּלֶיהָ.
וַיַּעַמְדוּ מִסָּבִיב הֲרָרִים שׁוֹשְׁבִינִים
לָשֵׂאת אַדַּרְתָּהּ הַזּוֹהֶבֶת.
תַּעֲלֶינָה יוֹנִים מִכִּנֶּרֶת הַיָּם,
קַבֵּל אֶת רוּחָהּ הַלּוֹהֶבֶת.

נָשְׁקָה הַשַּׁבָּת לְרֹאשׁוֹ שֶׁל הַבְּרוֹשׁ,
לָאֵזוֹב שֶׁבַּסֶּלַע נָשָׁקָה.
וַיְּהִי הַדַּרְדַּר לְשַׁרְבִיט שֶׁל מַלְכוּת
עַל רָמוֹת דְּמָמָה מְרוֹנֶנֶת.
יִמְשֹׁךְ אָז הַתּוֹר בְּקוֹלוֹ הַמָּתוֹק
חֶמְדַּת כִּסּוּפִין מְעַדֶּנֶת.

הִרְטִיטָה שַׁבָּת בְּחִנָּהּ הַגָּנוּז
עֵינֵי חַלּוֹנוֹת מִכָּל עֵבֶר.
וַתֵּצֵאנָה בָּנוֹת אֶל הָעֶרֶב זַמֵּר
זְמִירוֹת בְּעֶרְגָּה מְצַלְצֶלֶת.
וְהָיְתָה הָעֶדְנָה בְּבִקְעַת גִּנּוֹסָר
לְנִשְׁמַת עִבְרִיּוּת נֶאֱצֶלֶת.

הַיּוֹם יוֹם שִׁשִּׁי הַיּוֹם יוֹם שִׁשִּׁי –
מָחָר שַׁבָּת, מָחָר שַׁבָּת,שַׁבָּת מְנוּחָה.
הַיּוֹם כֻּלָּם עוֹבְדִים ,הַיּוֹם כֻּלָּם עוֹבְדִים –מָחָר שַׁבָּת

מתנות קטנות / רמי קלינשטיין

מי אוהב את השבת / אהוד מנור

מי אוהב את השבת?
אמא ואבא!
מי אוהב את השבת?
סבתא וסבא!
מי אוהב את השבת?
אני, אתה ואת.
כל העולם כמעט!
אז למה לא כל יום שבת?

![j0437976[1]]()

הדלקת נרות:

ברוך בואך, שבת ,

בואך ברוך,

הביאי נא עמך את המרגוע, את השלוה,

שלאחר שבוע רב פנים של המולת עמל,

את החלל, שבתוכו אפשר לרקום

אינסוף של חלומות, ביחד ולבד,

את שעת המחילות שבה נוכל

לשמוע את פעימות לבו של הזולת.

שבת, ברוך בואך,

ברוך בואך, ברוך נרך.

*~ ברכה מקיבוץ משמרות*

זה עוד יום שישי נושם את האוויר

האור והצל משחקים שוב תופסת

השולחן ערוך תמונות ילדות על הקיר

שיירות לבנות חוזרות מבית כנסת

והריח הזה ששורט לי את הלב

מתגנב מתגנב ופותח דלתות

אל אושר קטן אל אותו שיר ישן

שעובר אצלנו במשך דורות

מתנות קטנות

מישהו שלח לי מתנות קטנות

רסיסים של כוונה עיגולים של אמונה

מתנות קטנות

מישהו שלח לי מתנות קטנות

כמו הכוח לקבל את מה שאין

את מה שיש

מה עוד אפשר כבר לבקש

זה עוד יום שישי מרפסת ועיתון

השמש כמו הדאגות לאט נמחקת

מנגינות פשוטות זוחלות מהחלון

ושום סערה כבר לא תסתיר פה

את השקט

מתנות קטנות ...

שִׁיר לַמַּעֲלוֹת

אֶשָּׂא עֵינַי אֶל הֶהָרִים מֵאַיִן יָבֹא עֶזְרִי:

עֶזְרִי מֵעִם ה' עֹשֵׂה שָׁמַיִם וָאָרֶץ:

אַל יִתֵּן לַמּוֹט רַגְלֶךָ אַל יָנוּם שֹׁמְרֶךָ:

הִנֵּה לֹא יָנוּם וְלֹא יִישָׁן שׁוֹמֵר יִשְׂרָאֵל:

ה' שֹׁמְרֶךָ ה' צִלְּךָ עַל יַד יְמִינֶךָ:

יוֹמָם הַשֶּׁמֶשׁ לֹא יַכֶּכָּה וְיָרֵחַ בַּלָּיְלָה:

ה' יִשְׁמָרְךָ מִכָּל רָע יִשְׁמֹר אֶת נַפְשֶׁךָ:

ה' יִשְׁמָר צֵאתְךָ וּבוֹאֶךָ מֵעַתָּה וְעַד עוֹלָם: (תהלים קכא)

כי בנו בחרת

ואותנו קידשת

ברוך אתה ה'

מקדש השבת

והריח הזה...

ימי תל אביב הקטנה. העיר הייתה קטנטונת, והרחובות חולות עמוקים, ללא עצים ובלי גינות נוי. יום אחד התבשרו תושבי תל אביב הקטנה כי שר המושבות הבריטי, סר וינסטון צ'רצ'יל , עומד לבקר בעיר. ראש העיר היה מאיר דיזינגוף, מועצת העיר התכנסה ודנה: כיצד יקבלו את פני האורח החשוב ? בתום דיון ממושך התקבלה ההחלטה: קבלת הפנים תיערך ברחוב, שתוכנן לטעת לאורכו שדירת עצים ( כיום שדרות רוטשילד). אז עדיין הרחוב היה חשוף, ללא עצים , רק חולות. חשבו חברי המועצה : מה לעשות ? חשבו וחשבו  עד אשר החליטו לטעת עצים זמניים, כאילו שדרה ירוקה ורעננה. חיפשו ומצאו מחוץ לעיר עצים גדולים. עקרו אותם בזהירות, ויום לפני הביקור תקעו אותם בחולות הרחוב, שבו יעבור השר החשוב, והרי לכם "שדירה".

כשהגיע האורח המכובד, הצטופפו תושבי תל אביב הקטנה לאורך "שדירת העצים". לחץ הקהל על העצים גבר, וכאשר עבר אורח הכבוד בין שורות העצים, נצמדו האזרחים יותר ויותר אל העצים הרעועים.

לפתע התחילו העצים לקרוס וליפול זה אחר זה. ראה זאת השר, סיר וינסטון צ'רצ'יל, שהלך במרכז הרחוב, צחק ואמר לראש העיר מאיר דיזינגוף: "דע לך, בלי שורשים... שום דבר אינו עומד" !!! ( עמוס בר, "ארץ אגדה")

**לכה דודי לקראת כלה,**

**פני שבת נקבלה.**

אלי אלי

**בין ניגונים להאזינו**

**"זְכֹר יְמוֹת עוֹלָם, בִּינוּ שְׁנוֹת דֹּר וָדֹר; שְׁאַל אָבִיךָ וְיַגֵּדְךָ, זְקֵנֶיךָ וְיֹאמְרוּ לָךְ"** ((דברים לב ז)

"הנשגבה מכל שירי התורה, ואולי גם מכל שירי התנ"ך, היא שירת " האזינו", שאין ערוך ליפיה ולעזוזה. אִלוּ מכל הנבואות והתוכחות לא נשארה בידינו אלא שירת האזינו – היתה זו בלבד מספקת לנו להכיר על ידה את מהות השירה הנבואית בראשי סגולותיה ואת כל עוצם כחה הנצחי והדרת קדשה. אין זאת כי אם נבואת-הנבואות וחזון החזיונות, אשר לקולה "יאזינו השמים ותשמע הארץ"... (ביאליק)

עצתי האחת היא: חוגו את חגי אבותיכם והוסיפו עליהם קצת משלכם לפי כוחכם ולפי טעמכם ולפי מסיבתכם. העיקר שתעשו את הכל באמונה ומתוך הרגשה חיה וצורך נפשי, ואל תתחכמו הרבה.
אבותינו, לא נמאסו עליהם שבתותיהם ומועדיהם, אע”פ שחזרו עליהם כל ימי חייהם כמה וכמה פעמים בנוסח אחד. הם מצאו בהם כל פעם טעם חדש ואִתְעַרוּתָא חדשה. ויודע אתה מפני מה? מפני שהיתה בהם לחלוחית, וברכת החג שָכְנָה בנפשם...

(ביאליק בתשובתו לדוד אומנסקי, גניגר)

שָׁלוֹם עֲלֵיכֶם מַלְאֲכֵי הַשָּׁרֵת מַלְאֲכֵי עֶלְיוֹן
מִמֶּלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא

בּוֹאֲכֶם לְשָׁלוֹם מַלְאֲכֵי הַשָּׁרֵת מַלְאֲכֵי עֶלְיוֹן
מִמֶּלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא

בָּרְכוּנִי לְשָׁלוֹם מַלְאֲכֵי הַשָּׁרֵת מַלְאֲכִי עֶלְיוֹן
מִמֶּלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא

צֵאתְכֶם לְשָׁלוֹם מַלְאֲכֵי הַשָּׁרֵת מַלְאֲכִי עֶלְיוֹן
מִמֶּלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא

"נברך על הגפן ועל פרי הגפן

ועל תנובת השדה

ועל ארץ חמדה טובה ורחבה" *(כפר סאלד)*

"אז ימלא שחוק פינו,

ולשוננו רינה.

נברך על פת וענב,

מתנת אדם ואדמה,

מי יתן וטעמם,

לא יפוג לעולם.

לחיים!"  *(מזרע)*

שלא יגמר לעולם

החול והים

רשרוש של המים

ברק השמים

תפילת האדם

(חנה סנש, דוד זהבי)

![j0437976[1]]()

**ניגונים** / פניה ברגשטיין

דוד זהבי

שתלתם ניגונים בי אימי ואבי
ניגונים מזמורים שכוחים
גרעינים גרעינים נשאם לבבי
עתה הם עולים וצומחים
עתה הם שולחים פאורות בדמי
שורשיהם בעורקי שלובים
ניגוניך אבי ושירייך אימי
בדופקי נעורים ושבים

הנה אאזין שיר ערשי הרחוק
הביע פי אם אלי בת
הנה לי תזהרנה בדמע ושחוק
איכה וזמירות של שבת
כל הגה יתם וכל צליל יאלם
בי קולכם הרחוק כי יהום
עיני אעצום והריני איתכם
מעל לחשכת התהום

**שבת שלום**